als_Latn dik_Latn sag_Latn
aSport – Shkëndija e Tetovës është ekipi i vetëm shqiptar që ka fituar këtë javë në kuadër të xhiros së 27-të të ligës së Iliridës në futboll.
Fitores së parë në javën e 27 të Ligës së Parë Futbollistike të Maqedonisë, iu gëzuan futbollistët e Shkëndijës. Këta dje pasdite në Kërçovë me rezultatin 3:0 e mundën Napredokun, ndërsa autor i dy golave të parë ishte Muzafer Ejupi në minutën e22 dhe 33. Golin e tretë në këtë fitore të rëndësishme për “kuq e zinjtë” e shënoi Gjelbrim Taipi në minutën e fundit të fraksionit të parë. Me këto tre pikë të reja të fituara në Kërçovë, skuadra e Shkëndijës është përforcuar në pozitën e katërt ku ka 42 pikë.
Metalurgu ka shënuar fitore 3:1 në takimin me Renovën, në kuadër të xhiros së 27-të në Ligën e Parë të futbollit në Maqedoni. Në një takim intersant, pas pjesës së parë pa gola, Renova avansoi në minutën e 54 me golin e Izair Eminit. Metalurgu refuzoi të dorëzohet dhe arriti të përmbysë gjithçka falë dy golave të Krstevit në minutat e 73-të dhe 79-të të takimit, ndërsa Ignjatov një minutë para fundit vendosi rezultatin përfundimtar.
Edhe Drita e Bogovinës ka pësuar disfatë minimale 1:0 nga Bregallnica në Shtip.
You must be logged in to post a comment Login
als_Latn als_Latn als_Latn als_Latn eng_Latn